
Ministru kabineta rīkojums Nr. 914
Rīgā 2024. gada 31. oktobrī (prot. Nr. 46 56. §)
Grozījums Ministru kabineta 2013. gada 20. novembra rīkojumā Nr. 550 "Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai"
· Izdarīt Ministru kabineta 2013. gada 20. novembra rīkojumā Nr. 550 "Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai" (Latvijas Vēstnesis, 2013, 227. nr.; 2015, 74. nr.; 2016, 77. nr.; 2019, 226. nr.) šādu grozījumu:
· 1. Izteikt 1.1. apakšpunktu šādā redakcijā:
· "1.1. ilgtermiņa saistībām:
· 1.1.1. Valsts ugunsdzēsības un glābšanas dienesta Cēsu ugunsdzēsības depo lietotā nekustamā īpašuma (nekustamā īpašuma kadastra Nr. 4201 004 0808) Ata Kronvalda ielā 52, Cēsīs, nomas maksas izdevumu segšanai valsts akciju sabiedrībai "Valsts nekustamie īpašumi" − 2014. gadā 41 211 euro apmērā, 2015. gadā 475 919 euro apmērā, 2016., 2017., 2018. un 2019. gadā 494 530 euro apmērā, 2020., 2021., 2022. un 2023. gadā 483 490 euro apmērā, 2024. gadā 509 826 euro apmērā, no 2025. gada līdz 2027. gadam (ieskaitot) katru gadu 571 972 euro apmērā, no 2028. gada līdz 2042. gadam katru gadu 568 448 euro apmērā, 2043. gadā 514 168 euro apmērā un 2044. gadā 471 050 euro apmērā (nomas maksa līdz 2044. gada 21. decembrim (ieskaitot));
· 1.1.2. Valsts policijas Latgales reģiona pārvaldes Daugavpils cietoksnī lietotā nekustamā īpašuma (nekustamā īpašuma kadastra Nr. 0500 011 1709) Komandanta ielā 7, Daugavpilī, un nekustamā īpašuma (nekustamā īpašuma kadastra Nr. 0500 011 2015) Hospitāļa ielā 3, Konstantīna ielā 8 un 2. Oficieru ielā 3, Daugavpilī, daļas nomas maksas izdevumu segšanai valsts akciju sabiedrībai "Valsts nekustamie īpašumi" − 2013. gadā 673 136 latu (957 786 euro) apmērā, 2014., 2015., 2016., 2017., 2018. un 2019. gadā 1 428 476 euro apmērā, 2020., 2021., 2022. un 2023. gadā 1 380 671 euro apmērā, 2024. gadā 1 378 366 euro apmērā, no 2025. gada līdz 2042. gadam katru gadu 1 295 713 euro apmērā un 2043. gadā 449 320 euro apmērā (nomas maksa līdz 2043. gada 5. maijam (ieskaitot));".

